Σκότι Πίπεν

Η νεανική του ηλίκια

Ο Πίπεν γεννήθηκε στο Χάμπουργκ του Αρκάνσας τις 25 Σεπτεμβρίου του 1965.
Θεωρούνταν ιδιαίτερα ταλαντούχος στο μπάσκετ και κανείς δεν πίστευε πως θα έκανε καριέρα.
Σπούδασε στο Πανεπιστήμιο του κεντρικού Αρκάνσας (University of Central Arkansas), από τα λίγα που του προσέφεραν υποτροφία και χαμηλών προδιαγραφών , όπου ψήλωσε απότομα, βελτιώθηκε σημαντικά ως μπασκετμπολίστας και αποτέλεσε αναπόσπαστο μέλος της ομάδας μπάσκετ του πανεπιστημίου.
Στην τελευταία του χρονιά στο κολεγιακό πρωτάθλημα μάλιστα , το 1987 , είχε 23,6 πόντους και 10 ριμπάουντ ανά παιχνίδι και περίπου 60% στα εντός παιδειάς σουτ.
Ο μάνατζερ των Σικάγο Μπουλς, Τζέρι Κράουζε θα ενημερωθεί για τον Πίπεν και θα στείλει σκάουτερ να τον παρακολουθήσει.
Το κολέγιο του Πίπεν αγωνιζόταν στην 3η και τελευταία κατηγορία NCAA στο μπάσκετ , με τα κολέγιο να χωρίζονται σε κατηγορίες βάσει των υποδομών τους με ελάχιστους καλούς παίκτες να αγωνίζονται σε άλλα κολέγια πλην της 1ης κατηγορίας.
Ο ίδιος ενημέρωσε τον Κράουζε πως ήταν ο καλύτερος παίκτης χωρίς όμως να είναι σίγουρος αν ο Πίπεν θα μπορούσε να παίξει στο NBA.
Παρ' όλα αυτά ο μάνατζερ των Μπουλς είχε αποφασίσει, βάσει συμφωνίας με τους Σιάτλ Σούπερσονικς, να τον επιλέξει στα ερχόμενα ντραφτ.

Καριέρα

Οι άκρως ικανοποιητικές του εμφανίσεις με την κολλεγιακή του ομάδα είχαν ως αποτέλεσμα όχι μόνο να δηλώσει συμμετοχή στα ντραφτ του 1987 αλλά να είναι και από τους πιο περιζήτητους παίκτες εκείνων των ντραφτ.
Επελέγη 5ος από τους Σιάτλ Σούπερσονικς που τον αντάλλαξαν με τους Σικάγο Μπουλς έναντι του Σέντερ Όλντεν Πολυνίς.
Τις πρώτες του σαιζόν χρησιμοποιήθηκε ως μπάκ-απ παίκτης αφού η ομάδα του είχε ήδη αξιόπιστες λύσεις στις θέσεις του Σμολ φόργουορντ και του Πάουερ φόργουορντ με τους Μπραντ Σέλλερς και Τσαρλς Όουκλυ να αποτελούν τους βασικούς παίκτες της ομάδας σε αυτές τις θέσεις.
Παρόλα αυτά ο Πίπεν κατέγραφε συνεχή βελτίωση και το 1990 έφτασε τους 16,5 πόντους, 6,7 ριμπάουντ, 48,9% στα εντός παιδιάς σουτ και πραγματοποίησε 211 κλεψίματα όντας 3ος σε αυτή τη στατιστική  κατηγορία, με αποτέλεσμα να κληθεί για πρώτη φορά στην καριέρα του σε Όλ Σταρ Γκέιμ.
Κάνοντας εκπληκτικό δίδυμο με τον Τζόρνταν οδήγησαν τους Μπουλς σε 3 σερί πρωταθλήματα (1991, 1992, 1993).
Ακολούθησε η αποχώρηση του Τζόρνταν από την ενεργό δράση λόγω της δολοφονίας του πατέρα του με τον Πίπεν να αναγκάζεται να γίνει ο ηγέτης της ομάδας για να δείξει πέραν των αμυντικών και των ηγετικών του καθηκόντων.
Το 1994 ηγήθηκε των Μπουλς σε πόντους (22 μ.ο.), ριμπάουντ (8,7 μ.ο.) ασσίστ (5,6 μ.ο.) κλεψίματα (2,9 μ.ο.) και τάπες (0,8 μ.ο.).
Κάτι τέτοιο έχει γίνει μόλις άλλες τρεις φορές στην ιστορία του NBA , το 1978 ο Ντέιβ Κάουενς με τους Σέλτικς, ο Κέβιν Γκαρνέτ το 2003 με τους Τίμπεγουλβς και ο ΛεΜπρόν Τζέιμς το 2009 με τους Καβαλίερς.
Μάλιστα όταν ο Μάικλ Τζόρνταν αποφάσισε το 1995 να επιστρέψει έθεσε ως προϋπόθεση να μην φύγει ο Πίπεν από την ομάδα αφού ήταν να πάρει μεταγραφή στους Λος Άντζελες Κλίππερς.
Μετά την επιστροφή του Τζόρνταν ο Πίπεν παρέμεινε στην ομάδα πανηγυρίζοντας την κατάκτηση άλλων 3 πρωταθλημάτων (1996, 1997, 1998).
Στη συνέχεια το 1998 ο Πίπεν δεν ανανέωσε το συμβόλαιό του με τους Μπουλς , κάνοντας ένα μικρό πέρασμα από τους Χιούστον Ρόκετς και, μετέπειτα, συνέχισε την καριέρα του στους Πόρτλαντ Τρέιλ Μπλέιζερς όπου παρέμεινε ως το 2003. 
Ολοκλήρωσε την καριέρα του με τους Σικάγο Μπουλς τη σαιζόν 2003-2004 αγωνιζόμενος όμως σε μόλις 23 παιχνίδια λόγω της προχωρημένης ηλικίας του.
Το 2008 έδωσε μερικά παιχνίδια για την  φινλανδική ομάδας 1ης κατηγορίας Τόρπαν Ρόγιατ καθώς και για την σουηδική ομάδα 1ης κατηγορίας Σαντσβαλ Ντράγκονς.